SIRI เปิดพรีเซลส์คอนโดฯ“เดอะ ไลน์ อโศก-รัชดา” เจาะกลุ่มลูกค้าไทย 25-26 มิ.ย.นี้
SIRI เปิดตัวคอนโดฯ“เดอะ ไลน์ อโศก-รัชดา"มูลค่า 2.8 พันลบ. เปิดพรีเซลส์เจาะกลุ่มลูกค้าไทย 25-26 มิ.ย.นี้ 
21 มิ.ย. 2559

นายอุทัย อุทัยแสงสุข รองกรรมการผู้จัดการอาวุโสสายงานพัฒนาธุรกิจและพัฒนาโครงการคอนโดมิเนียม บริษัท แสนสิริ จำกัด (มหาชน) หรือ SIRI เปิดเผยว่า บริษัทเปิดตัวคอนโดมิเนียมภายใต้แบรนด์ “เดอะ ไลน์” โครงการแรกของปีนี้ ในชื่อโครงการ “เดอะ ไลน์ อโศก-รัชดา” มูลค่าโครงการ 2,800 ล้านบาท ซึ่งเป็นอีกหนึ่งคอนโดมิเนียมภายใต้ความร่วมมือกับบริษัท บีทีเอส กรุ๊ป โฮลดิ้งส์ จำกัด (มหาชน) หรือ BTS โดยจะเปิดพรีเซลส์เจากลุ่มลูกค้าคนไทยอย่างเป็นทางการในวันที่ 25-26 มิ.ย.นี้
ขณะที่การออกไปโรดโชว์กลุ่มลูกค้าต่างชาติ ที่ประเทศฮ่องกง สิงคโปร์ ไต้หวันและจีน ก่อนหน้านี้ สามารถทำยอดขายได้กว่า 1,000 ล้านบาท นับว่าเป็นมูลค่าสูงที่สุดที่แสนสิริเคยทำได้จากการสร้างยอดขายตลาดต่างชาติในขณะนี้ และเกินจากเป้าโควตาขายตลาดต่างชาติที่วางไว้ด้วย